CELEX: C2007/183/47
Language: da
Date: 2007-08-04 00:00:00
Title: Sag C-293/07: Sag anlagt den 18. juni 2007 — Kommissionen for De Europæiske Fællesskaber mod Den Hellenske Republik

4.8.2007   
            
            
               DA
            
            
               Den Europæiske Unions Tidende
            
            
               C 183/27
            
         Sag anlagt den 18. juni 2007 — Kommissionen for De Europæiske Fællesskaber mod Den Hellenske Republik
   (Sag C-293/07)
   (2007/C 183/47)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved M. Konstantinidis og D. Recchia)
   
      Sagsøgt: Den Hellenske Republik
   Sagsøgerens påstande
   
               —
            
            
               Det fastslås, at Den Hellenske Republik har tilsidesat sine forpligtelser i henhold til artikel 4, stk. 1 og 2, i Rådets direktiv 79/409/EØF af 2. april 1979 om beskyttelse af vilde fugle (1), sammenholdt med direktivets artikel 4, stk. 4, første led, som ændret ved artikel 6, stk. 2-4, i Rådets direktiv 92/43/EØF af 21. maj 1992 om bevaring af naturtyper samt vilde dyr og planter, idet den ikke har vedtaget alle de foranstaltninger, der er nødvendige for at indføre og iværksætte en sammenhængende, særlig og fuldstændig retlig ordning til sikring af en bæredygtig forvaltning og en effektiv beskyttelse af områder, der er udpeget som særligt beskyttede, henset til formålet med direktivets bestemmelser.
            
         
               —
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen gør på grundlag af en lang række klager, forespørgsler i Europa-Parlamentet og andragender gældende, at Den Hellenske Republik ikke forskriftsmæssigt anvender de bestemmelser i direktiv 79/409/EØF, hvori det er fastsat, at der skal vedtages beskyttelsesforanstaltninger og foranstaltninger med henblik på at undgå forurening eller forringelse af de vilde fugles levesteder.
   Ifølge Kommissionen består tilsidesættelsen ikke blot i den manglende beskyttelse af de særligt beskyttede områder (SBO'er), men ligeledes i den omstændighed, at der forefindes aktiviteter, der kan skade SBO'ernes integritet, og som kan have alvorlige negative indvirkninger på formålet med beskyttelse af SBO'erne og af de arter, for hvilke disse områder er blevet udpeget.
   De græske myndigheders påstand, hvorefter den gældende lovgivning på tilfredsstillende måde sikrer beskyttelsen af alle vilde fuglearter og deres forskellige levesteder, tilbagevises af Kommissionen med det argument, at den nævnte lovgivning ikke udgør en specialiseret og effektiv ramme for beskyttelsen af samtlige SBO'er.
   
      (1)  EFT L 103 af 25.4.1979, s. 1.